*Projekts*

**Saeimas Ilgtspējīgas attīstības komisijai**

*Par atbildi uz Saeimas Ilgtspējīgas attīstības komisijas*

*2018. gada 6. jūnija**vēstuli Nr. 622.9/17-14-12/18*

Atbildot uz Saeimas Ilgtspējīgas attīstības komisijas 2018. gada 6. jūnija vēstuli Nr. 622.9/17-14-12/18 Zemes politikas 2030+ izstrādi, Ministru kabinets sniedz sekojošu informāciju.

Zemes politikas izstrādei Vides aizsardzības un reģionālas attīstības ministrija izveidoja Zemes politikas konsultatīvo padomi, kuras darbības mērķis ir koordinēt zemes politikas izstrādi un nodrošināt starpresoru sadarbību sekmīgai zemes politikas īstenošanai. Padomē ir pārstāvētas ar zemes izmantošanu saistīto nozaru ministrijas un nevalstiskās profesionālās organizācijas. Zemes politikas izstrādei ir notikušas sešas padomes sēdes, kuru laikā ir izskatīti priekšlikumi par zemes politikā ietveramajiem jautājumiem un konceptuālajiem risinājumiem. Sagatavotais politikas plānošanas dokuments - informatīvais ziņojums "Latvijas zemes apsaimniekošanas politika" ir 2018.gada 20.septembrī izsludināts Valsts sekretāru sanāksmē (protokols Nr. 37, 23.§) (VSS-967). Pašlaik tiek izvērtēti saņemtie iebildumi un priekšlikumi, un tie tiek sagatavoti izskatīšanai un saskaņošanai Zemes politikas konsultatīvajā padomē. Tiek plānots, ka zemes politikas plānošanas dokuments tiks apstiprināts Ministru kabinetā līdz 2018.gada 30.novembrim. Par zemes politikas izstrādes gaitu un dokumentā ietvertajām nostādnēm Vides aizsardzības un reģionālas attīstības ministrija ir informējusi Saeimas Ilgtspējīgas attīstības komisiju 2018.gada 9.maija un 2018. gada 10.oktobra sēdē.

Ar cieņu,

Ministru prezidents M.Kučinskis

E.Kāpostiņš

66026565

edvins.kapostins@varam.gov.lv